ອີ​ຣັກ ຂຸດ​ຄົ້ນຂຸມ​ຝັງ​ສົບ​ ຂ​ະ​ໜາດ​ໃຫຍ່ ທີ່​ເຊື່​ອ ວ່າ ມີ​ສົບ​ຂອງ​ຊາວ ເຄີດ ທີ່​ຖືກ​ຂ້າ​ຕາຍ
ຄົນ​​ຈຸດັ່ງ​ກ່າວ, ເຊິ່ງ​ປະ​ກອບ​ມີ​ແມ່​ຍິງ ແລະ ເດັກ​ນ້ອຍ​ເປັນ​ສ່ວນຫຼາຍ, ເຊື່ອ​ວ່າ​ຖືກ​ຂ້າ​ຕາຍໃນລະຫວ່າງປີ 1987-1988.
ຂຸມຝັງສົບຂະໜາດໃຫຍ່ພ້ອມກັບຫຼາຍສິບສົບ ທີ່ເຊື່ອວ່າແມ່ນຊາວ ເຄີດ ທີ່ຖືກຂ້າຕາຍ ໂດຍກອງກຳລັງຂອງອະດີດຜູ້ນຳ ອີຣັກ ທ່ານ ຊັດດຳ ຮຸສເຊນ ໄດ້ຖືກພົບເຫັນໃນທະ ເລຊາຍຂອງແຂວງ ອາລ-ມູທານນາ ໃນພາກໃຕ້ຂອງປະເທດ ອີຣັກ ການຂຸດຄົ້ນຂຸມຝັງສົບຂະໜາດໃຫຍ່ກ່ອນໜ້ານີ້ ໃນເມືອງ ອາລ-ຊາມາວາ ປະມານ 80 ກິໂລແມັດທາງພາກຕາເວັນຕົກສຽງໃຕ້ ໄດ້ພົບເຫັນ 70 ສົບ, ອີງຕາມຄຳເວົ້າຂອງ ທ່ານ ຈາບາ ໂອມາ, ຫົວໜ້າຫ້ອງການ ວີລະຊົນສາສະໜາ ແລະ ອານຟາລ, ໃນເມືອງ ກາມຢານ ຂອງພາກພື້ນ ເຄີດິສຖານ, ທັງເປັນຜູ້ຄວບຄຸມຂະບວນການຂຸດຄົ້ນສົບເຊັ່ນ ກັນ ຄົນຈຸດັ່ງກ່າວ, ເຊິ່ງປະກອບມີແມ່ຍິງ ແລະ ເດັກນ້ອຍເປັນສ່ວນຫຼາຍ, ເຊື່ອວ່າຖືກຂ້າ ຕາຍໃນລະຫວ່າງປີ 1987-1988, ໃນລະຫວ່າງບັ້ນລົບ “ອານຟາລ” ຕໍ່ຊາວ ເຄີດ ໂດຍອະດີດລະບອບການປົກຄອງຂອງ ອີຣັກ ທ່ານ ໂອມາ ໄດ້ກ່າວວ່າ “ຜູ້ເຄາະຮ້າຍໄດ້ຖືກຝັງຢອງກັນ ແລະ ສ່ວນໃຫຍ່ແມ່ນແມ່ຍິງ ແລະ ເດັກນ້ອຍ ການແຍກສົບອອກຈາກກັນແມ່ນຍາກ ເພາະວ່າ ຫຼາຍຄົນໃນນັ້ນ ແມ່ນເດັກທາຣົກ ລະຫວ່າງ 1 ແລະ 2 ປີ, ຖືກຝັງໃນຫວ່າງແຂນຂອງແມ່ຂອງເຂົາເຈົ້າ ” ບັ້ນລົບ ອານຟາ ແມ່ນການບຸກໂຈມຕີຕໍ່ຊາວ ເຄີດ ໃນທ້າຍຊຸມປີ 1980 ໂດຍ ກອງກຳ ລັງຂອງທ່ານ ຮຸສເຊນ ແລະ ນຳພາໂດຍພີ່ນ້ອງຂອງລາວ ທ່ານ ອາລີ ຮາສຊານ ອາລ- ມາຈິດ ບັ້ນລົບດັ່ງກ່າວມີລາຍງານວ່າໄດ້ເຮັດໃຫ້ຊາວ ເຄີດ ເສຍຊີວິດ 180,000 ຄົນ ແລະ ປະມານ 4,500 ໝູ່ບ້ານ ໄດ້ຖືກທຳລາຍ ບັນດາເຈົ້າໜ້າທີ່ຊາວ ເຄີດ ກ່າວວ່າ ສະຖານທີ່ຂອງຜູ້ທີ່ໄດ້ຫາຍສາບສູນໃນການຕໍ່ສູ້ ແມ່ນຍັງບໍ່ກະຈ່າງແຈ້ງ, ດ້ວຍຫຼາຍຄອບຄົວຍັງພະຍາຍາມທີ່ຈະຄົ້ນຫາວ່າເຂົາເຈົ້າຍັງ ມີຊີວິດ ຫຼື ຖືກຝັງຢູ່ທະເລຊາຍ ໃນພາກໃຕ້ຂອງ ອີຣັກ ກຸ່ມທີ່ຖືກຈັດໃຫ້ໄປລະບຸຕົວສົບທີ່ຖືກພົບເຫັນໃນແຂວງ ອາລ-ມູທານນາ ແມ່ນກຳລັງ ຂຸດຄົ້ນຂຸມຝັງສົບຂະໜາດໃຫຍ່ຂຸມນຶ່ງ, ອີງຕາມການກ່າວຂອງທ່ານ ໂອມາ, ນອກ ຈາກນັ້ນ ຕົວເລກຂອງສົບຜູ້ເສຍຊີວິດ ແມ່ນຄາດວ່າ ຈະເພີ່ມຂຶ້ນໃນວັນຕໍ່ມາ ໃນຂະ ນະທີ່ການຂຸດຄົ້ນຂຸມຝັງສົບອີກສາມແຫ່ງໄດ້ເລີ່ມຂຶ້ນ